**09.01.2023(1).**

**E-pasta nosaukums**

Ģimenes ārsta prakses veikta pacienta veselības aprūpe mājās

**E-pasta teksts**

Nacionālais veselības dienests (turpmāk – Dienests) atgādina, ka no 2024.gada 1.janvāra ģimenes ārstu prakses ir tiesīgas nodrošināt primārās veselības aprūpes pakalpojumu – veselības aprūpe mājās (turpmāk – mājas aprūpe) praksē reģistrētiem pacientiem, neslēdzot līgumu par veselības aprūpi mājās. Šim nolūkam ir izveidota jauna manipulācija 01005 *Ģimenes ārsta prakses veikta viena pacienta veselības aprūpe mājās, atbilstoši ģimenes ārsta prakses kompetencei,* kuras tarifs ir 21.73 euro un sekojoši apmaksas nosacījumi - manipulāciju apmaksā ģimenes ārsta praksei par viena pacienta, kas atbilst MK 555 46. punktā noteiktiem kritērijiem veselības aprūpi mājās. Samaksa tiek veikta ne vairāk kā vienu reizi par diennakti. Iekļauta samaksa par 60 minūšu darba laiku mājas aprūpe ietvaros, ārstniecības līdzekļu un iekārtu nolietojumu, kas nepieciešams pacienta aprūpes veikšanai. Aprūpes ietvaros var veikt  medikamentu ievadīšanu (injekcijas ādā, zemādā un intravenozi; primāri un sekundāri dzīstošas brūces vai brūču aprūpi, t.sk. diegu vai skavu izņemšanu no pēcoperācijas brūces; trofisko čūlu, izgulējumu aprūpi, kolostomu aprūpi; nefrostomu aprūpi; cistostomu aprūpi, urīna ilgkatetra aprūpi). Manipulāciju nevar norādīt kopā ar 60086, 60259, 60260.

Veselības aprūpes pakalpojumus mājās sniedz ģimenes ārsta praksē strādājoša māsa vai sertificēts ārsta palīgs (feldšeris), kurš aizpildot ambulatorā pacienta talonu, norāda:

|  |  |
| --- | --- |
| **Nosaukums** | **Norādāmā informācija** |
| **Pakalpojuma sniedzējs** | Māsa vai ārsta palīgs (feldšeris) |
| **Pamatdiagnozes kods** | Atbilstoši MK noteikumu Nr.555 46.punktā noteiktajiem kritērijiem |
| **Manipulācijas kods un nosaukums** | 01105 – Ģimenes ārsta prakses veikta viena pacienta veselības aprūpe mājās, atbilstoši ģimenes ārsta prakses kompetencei |
| **Aprūpes epizodes veids** | 1 – akūtu saslimšanu vai traumu2 – pirmoreiz mūžā diagnosticētu hronisku slimību3 – iepriekš diagnosticētas hroniskas slimības paasinājumu |
| **Pacientu grupa** | 85 – Personas, kuras saņem paliatīvo aprūpi stacionārā, veselības un/vai paliatīvo aprūpi mājās |
| **Apmeklējuma veids** | Mājās pēc ārsta iniciatīvas |